OpenLLM-France/wikimedia huggingface dataset:
# Winnebago (Minnesota)

Winnebago és una població dels Estats Units a l'estat de Minnesota. Segons el cens del 2000 tenia 1.487 habitants.

## Demografia

Segons el cens del 2000, Winnebago tenia 1.487 habitants, 641 habitatges, i 398 famílies. La densitat de població era de 261 habitants per km².
Dels 641 habitatges en un 25,4% hi vivien nens de menys de 18 anys, en un 52,4% hi vivien parelles casades, en un 7,5% dones solteres, i en un 37,9% no eren unitats familiars. En el 34,2% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,83.
Per edats la població es repartia de la següent manera: un 21% tenia menys de 18 anys, un 7,5% entre 18 i 24, un 22,8% entre 25 i 44, un 21,3% de 45 a 60 i un 27,3% 65 anys o més.
L'edat mediana era de 44 anys. Per cada 100 dones de 18 o més anys hi havia 87,5 homes.
La renda mediana per habitatge era de 32.321 $ i la renda mediana per família de 41.420 $. Els homes tenien una renda mediana de 30.375 $ mentre que les dones 20.256 $. La renda per capita de la població era de 16.435 $. Entorn del 4,6% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winnebago». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Winnebago». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Kharbalakh

Kharbalakh (en rus: Харбалах) és un poble de la república de Sakhà, a Rússia, que el 2014 tenia 985 habitants, pertany al districte d'Itik-Kiuiol.

## Referències

* ↑ Хохлачев В.. Заполярный Помпей.
# Consell Directiu Central (Uruguai)

El Consell Directiu Central (castellà: Consejo Directivo Central), també conegut com a CODICEN, és l'òrgan rector de l'ANEP (Administració Nacional d'Educació Pública) de l'Uruguai.
El CODICEN està integrat per cinc membres elegits pel Poder Executiu i després aprovat per la Cambra de Senadors. D'aquests cinc membres, un d'ells és considerat com a el seu president i al seu torn director nacional d'Educació Pública, un altre com a vicepresident i subdirector nacional d'Educació Pública i la resta com a vocals. El CODICEN nomena als membres dels Consells Desconcentrats i, dins aquests, als Directors Generals.

## Referències

* ↑ https://web.archive.org/web/20150815115231/http://www.parlamento.gub.uy/leyes/AccesoTextoLey.asp?Ley=18437&Anchor=
* ↑ https://web.archive.org/web/20160305235210/http://www.anep.edu.uy/anep/index.php/autoridades-2
# Paul Kurtz

Paul Kurtz (Newark, Nova Jersey, 21 de desembre de 1925 - Amherst (Nova York), 20 d'octubre de 2012) fou un professor emèrit de Filosofia a la Universitat de Buffalo, més conegut pel seu paper prominent en la Comunitat escèptica dels Estats Units.
Va ser el fundador i el president del comitè Per La Investigació escèptica (CSICOP), El Consell Per L'Humanisme Secular, el Centre de Recerca (CFI) i L'editorial Prometheus Books'. , Va ser editor en cap de la revista Recerca Free, Una Publicació del Consell Humanisme Secular el paràgraf i copresident de la Unió Internacional Humanista i Ètica (IHEU). Membre de l'Associació Americana Per L'Avanç de la Ciència (AAAS), un Humanista llorejat i president de l'Acadèmia Internacional d'Humanisme. L'asteroide (6629) Kurtz SER nomenat en seu honor.

## Obra

Llista de Llibres en anglès de Paul Kurtz:
* Afirmacions: alegre i exuberància creativa Edició Revisada (Prometheus Books, 2005).
* Mitja-grafia: Una bibliografia de les obres de Paul Kurtz, cinquanta-un anys: 1952-2003 (Compilat Per Ranjit Sandhu i Matt Cravatta), Amherst, Nova York (Centre d'Investigació, 2004).
* Ciència i religió: Són compatibles ed, Amherst, NY, (Prometheus Books, 2003)? ..
* Escepticisme i Humanisme: El Nou Paradigma (New Brunswick, NJ: Transaction Books, octubre de 2001).
* Odyssey escèptics (Prometeu, 2001).
* Manifest Humanista 2000 (Prometeu, 2000).
* Abraçar el poder de l'humanisme (Lanham, Md: Rowman & Littlefield, JNE 2000).
* El Coratge de ser: Les virtuts de l'humanisme (Praeger / Greenwood, 1997).
* Cap a una nova Il·lustració: La filosofia de Paul Kurtz (Transaction, 1994).
* Desafiaments a la Il·lustració (amb Timothy J. Madigan, ed.) (Prometeu, 1994).
* L'escepticisme Nou: Investigació i coneixement fiable (Prometeu, 1992).
* Assajos filosòfics en naturalisme pragmàtic (Prometeu, 1991).
* Viure sense religió' (Prometeu, 1988).
* La construcció d'una comunitat mundial (Prometeu, 1988).
* Forbidden Fruit: L'ètica de l'humanisme (Prometeu, 1987).
* La temptació transcendental: una crítica de la religió i la Paranormal (Prometeu, 1986).
* Manual per un escèptic de la Parapsicologia (Prometeu, 1985).
* En defensa de l'Humanisme Secular (Prometeu, 1983).
* A Declaració humanista secular (Prometeu, 1980).
* Exuberància: Una Filosofia Positiva de la Vida (Prometeu, 1977).
* La Plenitud de la Vida (Horizon Books i Prometeu, 1974).
* L'alternativa humanista (Pemberton Llibres i Prometeu, 1973).
* Decisió i la condició de l'home (Universitat de Washington, 1965).

## Referències

* ↑ Evans, Robert «Paul Kurtz, "giant" of humanism, dead at 86». Reuters, 20-10-2012 [Consulta: 12 octubre 2021].

## Enllaços externs

Assajos de Paul Kurtz en castellà:
* ¿Son compatibles la ciencia y la religión? Arxivat 2007-09-27 a Wayback Machine.
* La antirrazón Arxivat 2007-09-27 a Wayback Machine.
* La función moral de la religión Arxivat 2007-09-27 a Wayback Machine.
* Hacia una nueva Ilustración: Una Respuesta a las críticas postmodernistas del Humanismo Arxivat 2007-10-23 a Wayback Machine.
# Karel Kolský

Karel Kolský (Kladno, 21 de setembre de 1914 - Plzeň, 17 de febrer de 1984) fou un jugador i entrenador de futbol txec de les dècades de 1930 i 1940.
Pel que fa a clubs, defensà els colors de l'Sparta Praga. Fou 15 cops internacional amb la selecció de Txecoslovàquia, amb la qual participà en el Mundial de 1938. També fou l'entrenador de la selecció al Mundial de 1958. Altres clubs entrenats foren l'Sparta Praga, SK Kladno, Dukla Praga, Viktoria Plzeň, Zbrojovka Brno i el polonès Wisła Kraków.

## Referències

* ↑ «Perfil». national-football-teams.com. [Consulta: 9 abril 2017].
* ↑ Karel Kolský - estadístiques internacionals al lloc web de l'Associació de Futbol de la República Txeca (txec)
* ↑ «Perfil». fkdukla.cz. Arxivat de l'original el 2010-09-24. [Consulta: 9 abril 2017].
# Heterodí

En telecomunicació, el terme heterodí té els següents significats:
1. Nova freqüència generada mitjançant la barreja de dos o més senyals en un dispositiu no lineal, com un díode, una vàlvula termoiònica o un transistor.
2. La freqüència produïda per la barreja de dos o més senyals en un dispositiu no lineal s'anomena heterodina.

## Aplicacions

L'heterodinació s'utilitza àmpliament en l'enginyeria de comunicacions per generar noves freqüències i moure informació d'un canal de freqüència a un altre. A més de l'ús en el receptor superheterodí que es troba en gairebé tots els receptors de ràdio i televisió, s'utilitza en transmissors de ràdio, mòdems, satèl·lits de comunicacions i set-top boxes, radars, radiotelescopis, telemetria, sistemes de telefonia mòbil, capçaleres i descodificadors de televisió per cable, relés de microones, detectors de metalls, rellotges atòmics i sistemes de contramesures electròniques militars (jamming).

### Conversors superiors i inferiors

A les xarxes de telecomunicacions de gran escala, com ara troncs de xarxes telefòniques, relé de microones, xarxes de televisió per cable i enllaços de sistemes de comunicació per satèl·lit, es comparteixen enllaços d'amplada de banda de gran capacitat per molts canals de comunicació individuals, mitjançant l'ús d'heterodí, per moure la freqüència dels senyals individuals a diferents freqüències, que comparteixen el canal. Això es coneix com a multiplexació per divisió de freqüència (FDM).
Per exemple, un cable coaxial utilitzat per un sistema de televisió per cable pot portar 500 canals de televisió al mateix temps, pel fet que cada un se li dona una freqüència diferent, de manera que no interfereix un amb l'altre. A la font de cable o capçalera, supraconvertidors (o ascenconvertidors) electrònics converteixen cada canal de televisió entrant a una nova freqüència superior. Ho fan mitjançant la barreja de la freqüència de senyal de televisió, f$_{CH}$ amb un oscil·lador local a una freqüència molt més alta f$_{LO}$, creant un heterodí a la suma f$_{CH}$ + f$_{LO}$, que s'afegeix al cable. A la llar del consumidor, el descodificador de cable té un infraconvertidor (o descenconvertidor) que barreja el senyal d'entrada a la freqüència f$_{CH}$ + f$_{LO}$ amb el mateix oscil·lador local de freqüència f$_{LO}$ creant la diferència heterodina, convertint el canal de televisió de nou a la seva freqüència original: (f$_{CH}$ + f$_{LO}$) - f$_{LO}$ = f$_{CH}$. Cada canal es mou a una freqüència més alta diferent. De la freqüència de base inferior original del senyal se'n diu banda base, mentre que del canal més alt al qual s'ha traslladat se'n diu banda de pas.

## Vegeu també

* Banda base
* Edwin Howard Armstrong
* Electroencefalografia
* FDM
* Intermodulació
* Filtre passabanda
* Receptor superheterodí
* Supra-convertidor de bloc
# CPC

CPC té els següents significats:
* Col·legi de Periodistes de Catalunya, organització, amb seu a Barcelona, que agrupa els periodistes que exerceixen la seva professió a Catalunya.
* Cost per clic, mecanisme de compra de publicitat per a determinats objectius de màrqueting.
# Vicente de Roig Ibáñez

Vicente de Roig Ibáñez fou un advocat i polític valencià. Militant del Partit d'Unió Republicana Autonomista (PURA), fou elegit diputat per la província de València a les eleccions generals espanyoles de 1933.

## Referències

* Fitxa del Congrés del Diputats
# Krupicka

Krupicka és el nom dels següents personatges:
* Anton Krupicka, corredor d'ultrafons estatunidenc
* Rudolf Krupička (Starkoč u Čáslavi, 1879 – Kutná Hora, 1951), poeta i dramaturg txec
# Karel Kaers

Karel Kaers (Vosselaar, 3 de juny de 1914 - Anvers, 20 de desembre de 1972) va ser un ciclista belga que fou professional entre 1933 i 1948. Especialista en proves d'un dia, el 1934 es proclamà el campió del món més jove de la història, en guanyar-lo a Leipzig als 20 anys. També va guanyar el Tour de Flandes el 1939 i el campionat nacional belga el 1937.

## Palmarès

* 1934
** Campió del Món de ciclisme en ruta
** 1r del Critèrium de Zuric
* 1935
** 1r al Gran Premi Gran Premi 1r de maig d'Hoboken
** 1r d'Acht van Chaam
* 1936
** 1r d'Acht van Chaam
* 1937
** Campió de Bèlgica en ruta
** 1r al Premi Nacional de Clausura
** 1r del Circuit de París
** 1r al Gran Premi Gran Premi 1r de maig d'Hoboken
** 1r del Critèrium de Zuric
* 1938
** 1r d'Acht van Chaam
** 1r del Critèrium de Brussel·les
** 1r dels Sis dies de París (amb Albert Billiet)
** Vencedor d'una etapa de la París-Saint Etienne
* 1939
** Campió de Bèlgica de persecució
** 1r del Tour de Flandes
** 1r del Premi Torpedo
** 1r del Critèrium de Lieja
** 1r dels Sis dies de Londres (amb Omer De Bruycker)
** 1r dels Sis dies de Copenhaguen (amb Omer De Bruycker)
* 1940
** 1r a Mechelen
** 1r del Critèrium de Brussel·les
** 1r dels Sis dies de Brussel·les (amb Omer De Bruycker)
* 1941
** 1r del Circuit de les Regions Flamenques
** 1r del Critèrium de Namur
* 1946
** 1r del Critèrium de Zuric

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Karel KAERS» (en italià). [Consulta: 11 setembre 2023].
* ↑ «Palmarès de Karel Kaers (Bel)» (en francès). Memoire-du-cyclisme.eu. [Consulta: 15 juliol 2023].

## Enllaços externs

* Palmarès de Karel Kaers (francès)
* Palmarès de Karel Kaers Arxivat 2014-11-07 a Wayback Machine. (francès)
# Collinas

Collinas (en sard, Forru) és un municipi italià, dins de la província de Sardenya del Sud. L'any 2007 tenia 927 habitants. Es troba a la regió de Marmilla. Limita amb els municipis de Gonnostramatza (OR), Lunamatrona, Mogoro (OR), Sardara, Siddi, Villanovaforru.

## Administració

Llista d'alcaldes :
| Període | Identitat | Partit |
| 2005- | Francesco Cannas | Llista cívica |
# Cala sa Cobertera

La cala sa Cobertera, o cala dels Capellans, és una petita platja natural del municipi de Palamós (Baix Empordà), situada prop de la platja de Castell, a llevant de la cala Foradada. Orientada al sud-est, té una longitud de 15 metres i una amplada de 9 metres, formada per còdols. S'hi accedeix per mar o baixant per un penya-segat des del camí de ronda.

## Referències

* ↑ «Cala dels Capellans o sa Cobertera». Oficina de Turisme de Palamós.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Cala Sa Corbetera / Cala dels Capellans». Visita Costa Brava.
# White River (Califòrnia)

White River és una petita comunitat no incorporada al comtat de Tulare, a deu milles a l'est de Delano. Va ser fundat com a camp d'or l'any 1856, durant la febre de l'or del riu Kern. Originalment s'establí al Coarse Gold Gulch a dues milles a l'oest del lloc actual i es va anomenar Dogtown.
Quan es va construir la primera carretera cap a Linn's Valley, Dogtown es va traslladar una milla i mitja a l'oest fins a la carretera. Canviaren el nom a Tailholt després que una de les primeres diligències que parava al lloc li va donar el nou nom, degut a un joc de paraules sorgit durant incident hilarant. Es tractava d'una passatgera de la diligència que va agafar la cua del seu gos mentre saltava per la finestra perseguint un gat. Va continuar cridant demanant ajuda fins que la propietària del restaurant local, Mother Cummings, va venir a rescatar-la. Mentre aixecava el gos per la finestra del cotxe, va dir: "bé, senyora, és millor agafar-lo per la cua que no agafar-lo" ("Well Ma'am, a tail-holt is better than a no holt at all"). El cotxer, Yank, al seu retorn a Visalia va dir al director de correus i guardià de l'estació escènica que el nou nom de la ciutat era Tailholt.
Més tard li tornaren a canviar el nom pel més respectable White River. Entre els punts d'interès hi ha dos cementiris, un al nord del riu per als ciutadans habituals i un altre petit, el cementiri de Tailholt Boot Hill, al sud del riu per a aquells que la ciutat no volia al seu cementiri, com Jack Gordon (abans Peter Worthington), que morí de forma violenta durant un tiroteig i era un membre conegut de la banda Mason Henry.

## Notes

* ↑ Historic Spots in California, Third Edition, pg. 563 Tailholt, Tulare County
* ↑ Tailholt Boot Hill Cemetery
* ↑ [Jack Gordon buried in the Tailholt Boot Hill Cemetery, died in a gunfight. A known member of the Mason Henry Gang. Frank F. Latta, Tailholt Tales, Brewer's Historical Press (February 1, 1976)]
* ↑ Jack Peter Worthington Gordon

## Enllaços externs

* Google Maps;"White River, Califòrnia"
* Mapa quadrangular topogràfic de l'USGS - White River, Califòrnia (plegat/impermeable)
* Mapa del riu White dels Estats - Multimapa
# Khi

Khi (majúscula Χ, minúscula χ) és la 22a lletra de l'alfabet grec. Té un valor numèric de 600. En grec modern aquesta lletra es pronuncia com [ç] (fricativa palatal sorda) davant de les vocals anteriors [e,i]; o com [x] (fricativa velar sorda) en qualsevol altra posició.
La lletra χ minúscula s'usa com a símbol de:
* La distribució khi quadrat en estadística.
* La susceptibilitat elèctrica en física.
* El nombre cromàtic d'un graf en teoria de grafs.
* La fracció molar en química.
* En AFI representa el so de la fricativa uvular sorda.
Viccionari
# Constant d'Erdős–Borwein

En matemàtiques, la constant d'Erdős–Borwein és una constant definida com la suma dels inversos dels nombres de Mersenne; és a dir:
    $E=\sum _{n=1}^{\infty }{\frac {1}{2^{n}-1}}\approx 1.606695152415291763\dots$
Rep aquest nom en honor del matemàtic hungarès Paul Erdős i al canadenc Peter Borwein.

## Expressions equivalents

Es pot demostrar que les següents expressions són equivalents a la constant d'Erdős-Borwein:
    $E=\sum _{n=1}^{\infty }{\frac {1}{2^{n^{2}}}}{\frac {2^{n}+1}{2^{n}-1}}$
    $E=\sum _{m=1}^{\infty }\sum _{n=1}^{\infty }{\frac {1}{2^{mn}}}$
    $E=1+\sum _{n=1}^{\infty }{\frac {1}{2^{n}(2^{n}-1)}}$
    $E=\sum _{n=1}^{\infty }{\frac {\sigma _{0}(n)}{2^{n}}}$
on σ$_0$(n)=d(n) és la funció divisor, una funció multiplicativa que és igual al nombre de divisors positius del nombre n. Per demostrar l'equivalència dels sumatoris, noti's que totes prenen la forma de les sèries de Lambert, i poden per tant ser resumides en la primera.

## Irracionalitat

Erdős va demostrar el 1948 que la constant E és un nombre irracional. Posteriorment, el 1992, Borwein va aportar-ne una demostració alternativa. Tot i la irracionalitat, la representació binària de la constant d'Erdős-Borwein pot ser calculada eficientment.

## Referències

* ↑ (successió A065442 a l'OEIS)
* ↑ La primera de les formes ve donada per Knuth (1998), ex. 27, p. 157; Knuth atribueix la transformació d'aquesta forma a un treball de 1828 de Thomas Clausen.
* ↑ Erdős, P. «On arithmetical properties of Lambert series». J. Indian Math. Soc. (N.S.), 12, 1948, p. 63–66.
* ↑ Borwein, Peter B. «On the irrationality of certain series». Mathematical Proceedings of the Cambridge Philosophical Society, 112, 1, 1992, p. 141–146. DOI: 10.1017/S030500410007081X.
* ↑ Knuth (1998) observa que el càlcul de la constant es pot fer usant les sèries de Clausen, que convergeixen molt ràpidament, i acredita la idea de John Wrench.
* ↑ Crandall, Richard «The googol-th bit of the Erdős–Borwein constant». Integers, 12, 2012, p. A23. DOI: 10.1515/integers-2012-0007.

## Enllaços externs

* Weisstein, Eric W., «Erdos-Borwein Constant» a MathWorld (en anglès).
# Petrovski (Stàvropol)

* Per a altres significats, vegeu «Petrovski».
Petrovski (en rus: Петровский) és un poble (un khútor) del krai de Stàvropol, a Rússia, que en el cens del 2010 tenia 120 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Kazbek

El Kazbek (georgià: მყინვარწვერი, Mqinvartsveri, que vol dir «Pic del Gel») és una muntanya de la serralada del Caucas, a Geòrgia. És el segon pic més alt del país, després del Xkhara. Els seus 5.034 m d'altitud el situen al cinquè lloc en alçades dins del Caucas i d'Europa.

## Localització

Està situat a l'extrem nord de la regió de Mtskheta-Mtianeti, a la frontera amb la república d'Ossètia del Nord, de la Federació Russa. S'hi pot arribar des de Tbilisi, a uns 160 km, per la famosa Carretera Militar Georgiana, que el va vorejant per la dreta abans d'endinsar-se a la gorja de Darial, on el riu Tèrek, que neix a les glaceres del Kazbek, ofereix un dels pocs passos que existeixen per travessar la serralada del Gran Caucas.
A la falda del Kazbek hi ha la vila de Stepantsminda (georgià: სტეფანწმინდა que vol dir «Sant Esteve»), capital del municipi de Kazbegui (georgià: ყაზბეგი).

## Característiques

Pel que fa al seu origen, el Kazbek és un volcà dorment, la darrera erupció del qual es calcula en uns 2800 anys enrere. La primera ascensió al cim va ser culminada per l'expedició anglesa de Douglas W. Freshfield el 1868. Les seves característiques el fan molt atractiu per a la pràctica de l'alpinisme. La seva prominència de 2.353 m el situa dins de la categoria dels pics ultraprominents (de prominència superior a 1.500 m).
Tota l'àrea que envolta el pic fou declarada reserva natural l'any 1979 i conté una gran varietat d'animals i plantes endèmiques a la regió caucàsica.

## Referències

* ↑ «Global Volcanism Program | Kazbek» (en anglès). [Consulta: 8 setembre 2024].

## Enllaços externs

* Informació turística de la zona, de l'Ajuntament de Kazbegui Arxivat 2009-03-22 a Wayback Machine. (anglès).
* Pics ultraprominents del Caucas a PeakList (anglès).
# Hiperostosi

La hiperostosi és una osteopatia que consisteix en una hipertròfia dels ossos que pot ser difusa o estar limitada a una part de l'esquelet. Es dona en nombroses malalties musculoesquelètiques, com ara la hiperostosi vertebral anquilosant, i altres tipus de trastorns, com ara la hipervitaminosi A i la síndrome SAPHO. Així mateix, hi ha tumors, com ara els meningiomes, que causen una hiperostosi reactiva.

## Referències

* ↑ «hiperostosi». Gran Diccionari de la Llengua Catalana. Barcelona: Grup Enciclopèdia Catalana.
* ↑ Mason, 2016, p. 64.
* ↑ «meningioma». Gran Enciclopèdia Catalana. Grup Enciclopèdia Catalana. [Consulta: 21 setembre 2023].

## Bibliografia

* Mason, J. B. «Nutritional Principles and Assessment of the Gastroenterology Patient». A: Feldman, M.; Friedman, L. S.; Brandt, L. J. Sleisenger and Fordtran's Gastrointestinal and Liver Disease (en anglès). 10a edició. Saunders, 2016, p. 57-82. ISBN 978-1-4557-4692-7.
# Collet de Gangonells

El Collet de Gangonells és una collada de 805 metres d'altitud del terme municipal de Riner, al Solsonès, a prop del límit amb el terme de Pinós.
Està situat a la part de ponent del terme, al sud-est del Miracle, a ponent de Santdiumenge i al sud-oest de l'Avellanosa. Es troba just al costat de migdia de la masia de la Carral, a prop i a llevant de la carretera LV-3002.

## Enllaços externs

* Institut Cartogràfic de Catalunya
# Cala sa Tortuga

La cala sa Tortuga, o cala Tortuga, és una petita cala rocosa del municipi de Lloret de Mar (Selva), situada a la urbanització homònima, entre la caleta d'en Trons i la cala Gran. Orientada al sud, té una longitud de 95 m i una amplada de 15 m, formada per còdols i roques de color grisós. Davant de la cala hi ha l'illot sa Tortuga. No disposa de cap servei. S'hi accedeix pel camí de ronda, de difícil accés, a una hora caminant des del nucli de Lloret de Mar, o en vehicle fins a la urbanització, i baixant per unes escales, un túnel i més escales, en desús. És una cala solitària, exposada a l'escullera.

## Referències

* ↑ «Cala Sa Tortuga». Costa Brava's.
* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «La Tortuga». Agència Catalana de Turisme.
* ↑ Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 52-53. ISBN 978-84-9791-895-4.
# West Haven (Vermont)

West Haven és una població dels Estats Units a l'estat de Vermont. Segons el cens del 2000 tenia 278 habitants.

## Demografia

Segons el cens del 2000, West Haven tenia 278 habitants, 104 habitatges, i 79 famílies. La densitat de població era de 3,8 habitants per km².
Dels 104 habitatges en un 30,8% hi vivien nens de menys de 18 anys, en un 65,4% hi vivien parelles casades, en un 8,7% dones solteres, i en un 24% no eren unitats familiars. En el 18,3% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,06.
Per edats la població es repartia de la següent manera: un 22,7% tenia menys de 18 anys, un 6,5% entre 18 i 24, un 27,3% entre 25 i 44, un 31,7% de 45 a 60 i un 11,9% 65 anys o més.
L'edat mediana era de 41 anys. Per cada 100 dones de 18 o més anys hi havia 92 homes.
La renda mediana per habitatge era de 45.417 $ i la renda mediana per família de 48.750 $. Els homes tenien una renda mediana de 34.167 $ mentre que les dones 25.313 $. La renda per capita de la població era de 22.429 $. Cap de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Haven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- West Haven». American Fact Finder. Oficina del Cens dels Estats Units, 12-01-2010.